หนูรู้สึกไม่หิวไม่อยากกิน กินอะไรก็กินได้น้อย ของที่เราชอบกินก็ไม่อยากกิน แต่ก่อนเป็นคนกินเยอะ น้ำหนักจาก77ลงมาเหลือ73.8ล่ะค่ะ มันเป็นอาการของอะไรคะ หรือหนูคิดมากไปเอง
สวัสดีค่ะ อาการไม่อยากอาหาร น้ำหนักลด อาจเกิดจาก-กระเพาะอาหารอักเสบ อาจทำให้มีการคลื่นไส้ อาเจียน จุกแน่นท้องสัมพันธ์กับมื้ออาหาร รักษาด้วยการรับประทานยาลดกรด-กรดไหลย้อน คลื่นไส้ อาเจียน แสบร้อนกลางอก แน่นอก รักษาด้วยการรับประทานยาลดกรดซึ่งถ้าเป็นมากจนน้ำหนักลด อาจนึกถึงโรคอื่นๆเช่น-ลำไส้อักเสบรุนแรง ทำให้ไม่อยากรับประทาน-วัณโรคปอด มักมีอาการไอเป็นเลือด เหงื่อออกกลางคืนร่วมด้วย-มะเร็ง ไม่ว่าจะเป็นมะเร็งชนิดใด ต้องดูว่ามีอาการเจาะจงไปยังอวัยวะใดอวัยวะหนึ่งหรือไม่-โรคไทรอยด์เป็นพิษ แต่มักเป็นการกินจุ แต่น้ำหนักลด ใจสั่น มือสั่น ตาโปน-โรคภูมิคุ้มกันบกพร่องเช่น hiv-ความเครียด ภาวะซึมเศร้าน้ำหนักที่เรียกว่าลดอย่างมีนัยสำคัญทางการแพทย์คือลดมากกว่า 5% ของน้ำหนักตัวภายใน 1 เดือน หรือมากกว่า 10% ภายใน 3 เดือนหากมีน้ำหนักลดในเกณฑ์ดังกล่าวไป ควรไปพบแพทย์เพื่อตรวจหาสาเหตุเพิ่มเติมการดูแลตัวเองเบื้องต้น รับประทานอาหารอ่อนๆที่สุกสะอาดให้ครบ 5 หมู่ ออกกำลังกายสม่ำเสมอ พักผ่อนให้เพียงพอ ไม่ซื้อยาใดๆมารับประทานเองโดยไม่ได้อยู่ภายใต้การควบคุมของแพทย์